# 5. ทรัพย์สินที่ใช้ในการประกอบธุรกิจ

## **สินทรัพย์ถาวรที่ใช้ในการประกอบธุรกิจ**

 ณ วันที่ 30 กันยายน 2559 บริษัทฯ มีสินทรัพย์ถาวร ประกอบด้วย ที่ดิน อาคารและส่วนปรับปรุงอาคาร ระบบไฟฟ้า เครื่องจักรและอุปกรณ์โรงงาน เครื่องตกแต่ง ติดตั้ง และอุปกรณ์สำนักงาน ยานพาหนะ และงานระหว่างก่อสร้าง ซึ่งมีมูลค่าตามบัญชีสุทธิเท่ากับ 564.8 ล้านบาท คิดเป็นร้อยละ 41.4 ของสินทรัพย์รวม ซึ่งมีรายละเอียดดังนี้

| **ประเภท/ลักษณะทรัพย์สิน** | **มูลค่าตามบัญชีสุทธิ****(ล้านบาท)** | **ลักษณะกรรมสิทธิ์** | **ภาระผูกพัน** |
| --- | --- | --- | --- |
| 1. ที่ดิน | 37.6 | เป็นเจ้าของ | ติดภาระค้ำประกันกับสถาบันการเงิน |
| 2. อาคารและส่วนปรับปรุงอาคาร | 225.5 | เป็นเจ้าของ | ติดภาระค้ำประกันกับสถาบันการเงิน |
| 3. ระบบไฟฟ้า | 8.6 | เป็นเจ้าของ | ติดภาระค้ำประกันกับสถาบันการเงิน |
| 4. เครื่องจักรและอุปกรณ์โรงงาน | 262.4 | เป็นเจ้าของ | ติดภาระค้ำประกันกับสถาบันการเงิน |
| 5. เครื่องตกแต่ง ติดตั้ง และอุปกรณ์สำนักงาน | 12.0 | เป็นเจ้าของ | ภายใต้สัญญาเช่าทางการเงิน1 |
| 6. ยานพาหนะ | 12.7 | เป็นเจ้าของ | - |
| 7. งานระหว่างก่อสร้าง2 | 6.2 | เป็นเจ้าของ | - |
| **รวม** | **564.8** |  |  |
| หมายเหตุ: 1 สัญญาเช่าทางการเงินจะถึงกำหนดชำระภายในปีสิ้นสุดวันที่ 31 ธันวาคม 2563 2 งานระหว่างก่อสร้างของบริษัทฯ ส่วนใหญ่ประกอบด้วยเครื่องจักรที่ใช้ในการผลิตถุงยางอนามัย  |

ทั้งนี้ รายการสินทรัพย์ถาวรของบริษัทฯ ตามที่แสดงไว้ข้างต้นสามารถแสดงรายละเอียดจำแนกตามประเภทของสินทรัพย์ได้ดังนี้

## **ที่ดิน**

 ณ วันที่ 30 กันยายน 2559 บริษัทฯ มีที่ดิน ซึ่งมีมูลค่าตามบัญชีสุทธิเท่ากับ 37.6 ล้านบาท คิดเป็นร้อยละ 2.8 ของสินทรัพย์รวม ซึ่งมีรายละเอียดดังนี้

| **ที่ตั้งและขนาดที่ดิน****(ไร่-งาน-วา)** | **วัตถุประสงค์การถือครอง** | **ลักษณะกรรมสิทธิ** | **มูลค่าตามบัญชีสุทธิ****(ล้านบาท)** | **ภาระผูกพัน** |
| --- | --- | --- | --- | --- |
| ที่ดินที่นิคมอุตสาหกรรมปิ่นทอง จังหวัดชลบุรี(จำนวน 1 แปลง)พื้นที่ 16-0-0 | ที่ตั้งโรงงานผลิตถุงยางอนามัยและเจลหล่อลื่น | เป็นเจ้าของ | 37.6 | ติดภาระค้ำประกันกับสถาบันการเงิน |
| **รวม** | **37.6** |  |
| หมายเหตุ: 1 โปรดพิจารณารายละเอียดสัญญาเช่าที่ดินที่นิคมอุตสาหกรรมแหลมฉบัง จังหวัดชลบุรี ในส่วนที่ 2.2.8 ข้อมูลสำคัญอื่นๆ หัวข้อที่ 8.1 รายละเอียดสัญญาที่เกี่ยวข้องกับการประกอบธุรกิจที่สำคัญ |

## **อาคารและส่วนปรับปรุงอาคาร**

 ณ วันที่ 30 กันยายน 2559 บริษัทฯ มีอาคารและส่วนปรับปรุงอาคาร ซึ่งมีมูลค่าตามบัญชีสุทธิเท่ากับ 225.5 ล้านบาท คิดเป็นร้อยละ 16.5 ของสินทรัพย์รวม ซึ่งมีรายละเอียดดังนี้

| **ลักษณะและที่ตั้ง** | **วัตถุประสงค์การถือครอง** | **ลักษณะกรรมสิทธิ** | **มูลค่าตามบัญชีสุทธิ****(ล้านบาท)** | **ภาระผูกพัน** |
| --- | --- | --- | --- | --- |
| โรงงานปิ่นทอง  | โรงงานผลิตถุงยางอนามัยและเจลหล่อลื่น | เป็นเจ้าของ | 188.4 | ติดภาระค้ำประกันกับสถาบันการเงิน |
| ส่วนปรับปรุงอาคารโรงงานแหลมฉบัง | โรงงานผลิตถุงยางอนามัย | เป็นเจ้าของ | 37.0 | ติดภาระค้ำประกันกับสถาบันการเงิน |
| ส่วนปรับปรุงอาคารสำนักงาน แขวงทุ่งวัดดอน เขตสาทร กรุงเทพฯ | อาคารสำนักงาน | ทำสัญญาเช่า 3 ปี1 | 0.2 | - |
| **รวม** | **225.5** |  |
| หมายเหตุ: 1 โปรดพิจารณารายละเอียดสัญญาเช่าอาคารสำนักงาน ในส่วนที่ 2.2.8 ข้อมูลสำคัญอื่นๆ หัวข้อที่ 8.3 รายละเอียดสัญญาที่เกี่ยวข้องกับการเช่าพื้นที่และการบริการในพื้นที่เช่าของบริษัทฯ |

## **เครื่องจักรและอุปกรณ์โรงงาน และระบบไฟฟ้า**

 ณ วันที่ 30 กันยายน 2559 บริษัทฯ มีเครื่องจักรและอุปกรณ์โรงงาน และระบบไฟฟ้า ซึ่งมีมูลค่าตามบัญชีสุทธิเท่ากับ 270.9 ล้านบาท คิดเป็นร้อยละ 19.9 ของสินทรัพย์รวม ซึ่งมีรายละเอียดดังนี้

| **สินทรัพย์** | **สถานที่ตั้ง** | **วัตถุประสงค์การถือครอง** | **ลักษณะกรรมสิทธิ** | **มูลค่าตามบัญชีสุทธิ****(ล้านบาท)** | **ภาระผูกพัน** |
| --- | --- | --- | --- | --- | --- |
| เครื่องจักรที่ใช้ในการผลิตถุงยางอนามัยและเจลหล่อลื่น | นิคมอุตสาหกรรมปิ่นทอง จังหวัดชลบุรี | ใช้ในการผลิตถุงยางอนามัยและเจลหล่อลื่น | เป็นเจ้าของ | 253.6 | ติดภาระค้ำประกันกับสถาบันการเงิน |
| เครื่องจักรที่ใช้ในการผลิตถุงยางอนามัย | นิคมอุตสาหกรรมแหลมฉบัง จังหวัดชลบุรี | ใช้ในการผลิตถุงยางอนามัย | เป็นเจ้าของ | 8.7 | - |
| ระบบไฟฟ้า | นิคมอุตสาหกรรมปิ่นทอง จังหวัดชลบุรี | ใช้ในการผลิตถุงยางอนามัยและเจลหล่อลื่น | เป็นเจ้าของ | 4.4 | ติดภาระค้ำประกันกับสถาบันการเงิน |
| ระบบไฟฟ้า | นิคมอุตสาหกรรมแหลมฉบัง จังหวัดชลบุรี | ใช้ในการผลิตถุงยางอนามัย | เป็นเจ้าของ | 4.1 | ติดภาระค้ำประกันกับสถาบันการเงิน |
| **รวม** |  **270.9** |  |

## **เครื่องตกแต่ง ติดตั้ง และอุปกรณ์สำนักงาน**

 ณ วันที่ 30 กันยายน 2559 บริษัทฯ มีเครื่องตกแต่ง ติดตั้ง และเครื่องใช้สำนักงาน ซึ่งมีมูลค่าตามบัญชีสุทธิเท่ากับ 12.0 ล้านบาท คิดเป็นร้อยละ 0.9 ของสินทรัพย์รวม ซึ่งมีรายละเอียดดังนี้

| **สินทรัพย์** | **สถานที่ตั้ง** | **วัตถุประสงค์การถือครอง** | **ลักษณะกรรมสิทธิ** | **มูลค่าตามบัญชีสุทธิ****(ล้านบาท)** | **ภาระผูกพัน** |
| --- | --- | --- | --- | --- | --- |
| เครื่องตกแต่ง ติดตั้ง และอุปกรณ์สำนักงาน | นิคมอุตสาหกรรมปิ่นทอง จังหวัดชลบุรี | สนับสนุนการดำเนินธุรกิจ | เป็นเจ้าของ | 5.7 | - |
| เครื่องตกแต่ง ติดตั้ง และอุปกรณ์สำนักงาน | นิคมอุตสาหกรรมแหลมฉบัง จังหวัดชลบุรี | สนับสนุนการดำเนินธุรกิจ | เป็นเจ้าของ | 2.6 | - |
| เครื่องตกแต่ง ติดตั้ง และอุปกรณ์สำนักงาน | อาคารสำนักงานแขวงทุ่งวัดดอน เขตสาทร กรุงเทพฯ | สนับสนุนการดำเนินธุรกิจ | เป็นเจ้าของ | 3.7 | ภายใต้สัญญาเช่าทางการเงิน |
| **รวม** | **12.0** |  |

## **ยานพาหนะ**

 ณ วันที่ 30 กันยายน 2559 บริษัทฯ มียานพาหนะ ซึ่งมีมูลค่าตามบัญชีสุทธิเท่ากับ 12.7 ล้านบาท คิดเป็นร้อยละ 0.9ของสินทรัพย์รวม ซึ่งมีรายละเอียดดังนี้

| **สินทรัพย์** | **วัตถุประสงค์การถือครอง** | **ลักษณะกรรมสิทธิ** | **มูลค่าตามบัญชีสุทธิ****(ล้านบาท)** | **ภาระผูกพัน** |
| --- | --- | --- | --- | --- |
| ยานพาหนะ | สนันสนุนการดำเนินธุรกิจ | เป็นเจ้าของ | 12.7 | ภายใต้สัญญาเช่าทางการเงิน |
| **รวม** | **12.7** |  |

## **สินทรัพย์ไม่มีตัวตน**

 ณ วันที่ 30 กันยายน 2559 บริษัทฯ มีสินทรัพย์ไม่มีตัวตน ประกอบด้วยโปรแกรมคอมพิวเตอร์ ซึ่งมีมูลค่าตามบัญชีสุทธิเท่ากับ 15.3 ล้านบาท คิดเป็นร้อยละ 1.1 ของสินทรัพย์รวม

## **เครื่องหมายการค้า**

 ณ วันที่ 30 กันยายน 2559 บริษัทฯ เป็นเจ้าของเครื่องหมายการค้าจำนวน 1 เครื่องหมายการค้า ที่ใช้ในการประกอบธุรกิจผลิตและจำหน่ายถุงยางอนามัยและเจลหล่อลื่นภายใต้เครื่องหมายการค้า OnetouchTM ซึ่งบริษัทฯ ได้จดทะเบียนกับกระทรวงพาณิชย์ในประเทศไทย ทั้งนี้ บริษัทฯ มีนโยบายที่จะจดทะเบียนเครื่องหมายการค้า และรักษาไว้ซึ่งเครื่องหมายการค้าในประเทศไทย โดยรายละเอียดของเครื่องหมายการค้าของบริษัทฯ สามารถสรุปได้ดังนี้

|  |  |  |  |
| --- | --- | --- | --- |
| **เครื่องหมายการค้า** | **ออกโดยประเทศ** | **เลขที่ทะเบียน** | **ระยะเวลา** |
| http://u2condom.com/userfiles/photo/5bcb0c6c-e4ca-44d0-b69b-778fdeb308d1/2531374055838.jpg  | ประเทศไทย | ค380359 | 10 เม.ย. 55 – 9 เม.ย. 65 |

นอกจากนี้ บริษัทฯ อยู่ระหว่างขอจดทะเบียนเครื่องหมายการค้ากับกระทรวงพาณิชย์ในประเทศไทยจำนวน 2 เครื่องหมายการค้า ที่ใช้ในการประกอบธุรกิจผลิตและจำหน่ายถุงยางอนามัยและเจลหล่อลื่นภายใต้เครื่องหมายการค้า OnetouchTM

|  |  |
| --- | --- |
| **เครื่องหมายการค้า** | **ออกโดยประเทศ** |
|  | ประเทศไทย |
|  | ประเทศไทย |

* 1. **ประกันภัยธุรกิจ และทรัพย์สินที่ใช้ในการประกอบธุรกิจ**

 บริษัทฯ มีนโยบายที่จะเข้าทำประกันภัยในระดับที่เหมาะสม และสอดคล้องกับหลักปฎิบัติในอุตสาหกรรมเพื่อป้องกันความเสียหายที่อาจจะเกิดขึ้นกับสินทรัพย์หลักของบริษัทฯ โดยบริษัทฯ มีนโยบายที่จะต่ออายุกรรมธรรม์ประกันภัยต่างๆ เมื่อครบอายุกรรมธรรม์ อย่างไรก็ตาม ความคุ้มครองของการประกันภายของบริษัทฯ อาจจะไม่เพียงพอหรืออาจจะไม่ครอบคลุมความเสี่ยงในการดำเนินธุรกิจของบริษัทฯ ได้ทั้งหมด ทั้งนี้ ณ วันที่ 30 กันยายน 2559 บริษัทฯ มีการทำกรมธรรม์ประกันภัยที่สำคัญดังนี้

|  | **โรงงานปิ่นทอง** | **โรงงานแหลมฉบัง** |
| --- | --- | --- |
| บริษัทประกัน | บริษัท เมืองไทยประกันภัย จำกัด (มหาชน) | บริษัท เมืองไทยประกันภัย จำกัด (มหาชน) |
| ผู้เอาประกัน | บริษัทฯ | บริษัทฯ |
| ประเภทกรมธรรม์ | ประกันภัยความเสี่ยงภัยทรัพย์สินแบบพิเศษ  | ประกันภัยความเสี่ยงภัยทรัพย์สินแบบพิเศษ  |
| ผู้รับผลประโยชน์ | ธนาคารพาณิชย์ในประเทศแห่งหนึ่ง (ตามภาระผูกพัน) | ธนาคารพาณิชย์ในประเทศแห่งหนึ่ง (ตามภาระผูกพัน) |
| ทรัพย์สินที่เอาประกันภัย | สิ่งปลูกสร้าง (ไม่รวมฐานราก) เฟอร์นิเจอร์ตกแต่งติดตั้งตรึงครา เครื่องจักรและอุปกรณ์ส่วนควบ Boiler รวมอุปกรณ์ส่วนควบ และสต๊อกสินค้า และอื่นๆ | สิ่งปลูกสร้าง (ไม่รวมฐานราก) เครื่องจักรและอุปกรณ์ส่วนควบ สต๊อกสินค้า วัตถุดิบและสินค้าระหว่างผลิต |
| ทุนประกัน | 904.61 ล้านบาท | 259.67 ล้านบาท |
| ระยะเวลาเอาประกัน | 1 ตุลาคม 2559 – 1 ตุลาคม 2560 | 1 ตุลาคม 2559 – 1 ตุลาคม 2560 |
|  |

* 1. **นโยบายการลงทุนในบริษัทย่อย**

 ณ ปัจจุบัน บริษัทฯ ไม่มีบริษัทย่อยและ/หรือบริษัทร่วม อย่างไรก็ตาม หากในอนาคตบริษัทฯ จะมีการลงทุนจนทำให้เกิดบริษัทย่อยและ/หรือบริษัทร่วม บริษัทฯ ได้กำหนดกรอบการดำเนินการตามนโยบายการลงทุนของบริษัทฯ ในบริษัทย่อยและบริษัทร่วม ดังนี้

บริษัทฯ มีนโยบายการลงทุนและบริหารงานในบริษัทย่อยและบริษัทร่วม โดยจะลงทุนในธุรกิจที่มีความเกี่ยวเนื่อง ใกล้เคียง หรือก่อให้เกิดประโยชน์และสนับสนุนการดำเนินธุรกิจของบริษัทฯ เพื่อเสริมสร้างความมั่นคง และผลการดำเนินงานของบริษัทฯ ทั้งนี้ บริษัทฯ จะพิจารณาสัดส่วนการลงทุน กำไรที่คาดว่าจะได้รับ ความเสี่ยงที่อาจจะเกิดขึ้น และสถานะทางการเงินของบริษัทฯ ก่อนการตัดสินใจลงทุนในโครงการต่าง ๆ โดยการอนุมัติการลงทุนดังกล่าวจะต้องได้รับจากการพิจารณาจากที่ประชุมคณะกรรมการบริษัทและ/หรือที่ประชุมผู้ถือหุ้นตามขอบเขตอำนาจการอนุมัติที่กำหนด

นอกจากนี้ ในการกำกับดูแลการดำเนินงานของบริษัทย่อยและบริษัทร่วมนั้น บริษัทฯ จะส่งตัวแทนของบริษัทฯ ซึ่งมีคุณสมบัติและประสบการณ์ที่เหมาะสมกับธุรกิจที่บริษัทฯ เข้าลงทุนเข้าเป็นกรรมการในบริษัทย่อยและบริษัทร่วมของบริษัทฯ ดังกล่าว โดยตัวแทนดังกล่าวอาจเป็นประธานกรรมการ ประธานเจ้าหน้าที่บริหาร กรรมการ ผู้บริหารระดับสูง หรือบุคคลใด ๆ ของบริษัทฯ ที่ปราศจากผลประโยชน์ขัดแย้งกับธุรกิจของบริษัทย่อยและบริษัทร่วมเหล่านั้น ทั้งนี้ เพื่อให้บริษัทฯ สามารถควบคุมดูแลกิจการ และการดำเนินงานของบริษัทย่อยและบริษัทร่วมได้เสมือนเป็นหน่วยงานหนึ่งของบริษัทฯ บริษัทฯ จึงกำหนดให้ตัวแทนของบริษัทฯ จะต้องบริหารจัดการธุรกิจของบริษัทย่อยและบริษัทร่วมให้เป็นไปตามระเบียบและกฎเกณฑ์ซึ่งกำหนดไว้ในข้อบังคับ และกฎหมายที่เกี่ยวข้องกับการดำเนินธุรกิจของบริษัทย่อย และ/หรือบริษัทร่วมนั้นๆ นอกจากนี้ บริษัทฯ จะส่งตัวแทนเพื่อเป็นกรรมการในบริษัทย่อยและบริษัทร่วมดังกล่าวให้เป็นไปตามสัดส่วนการถือหุ้นของบริษัทฯ และ/หรือข้อตกลงร่วมกันในกรณีของบริษัทร่วม

ทั้งนี้ บริษัทฯ จะติดตามผลประกอบการและผลการดำเนินงานของบริษัทย่อยและบริษัทร่วมอย่างใกล้ชิด รวมถึงกำกับให้มีการจัดเก็บข้อมูลและบันทึกบัญชีของบริษัทย่อยและบริษัทร่วมให้บริษัทฯ ตรวจสอบ